钦定古今图书集成/历象汇编/乾象典/第095卷 > 《本草纲目》 > 灯火主治
## 钦定古今图书集成/历象汇编/乾象典/第095卷 > 《本草纲目》 > 灯火主治

小儿惊风，昏迷搐搦，窜视诸病。又治头风胀痛，视头
额太阳络脉盛处，以灯心蘸麻油，点灯焠之良。外痔
肿痛者亦焠之。油能去风解毒，火能通经也。小儿初
生，因冒寒气欲绝者，勿断脐，急烘絮包之。将胎衣烘
热，用灯炷于脐下往来燎之，煖气入腹内，气回自甦。
又烧铜匙柄熨烙眼弦内，去风退赤，甚妙。